सदर अस्पताल बना मरीजों के लिए ‘रेफर केंद्र’
चर्म, नाक, कान, गला के ओपीडी पैथोलॉजिकल जांच में एक भी डॉक्टर नहीं | चर्मरोग,नाक, काम और गला के विशेषज्ञ डॉक्टर तो दूर ओपीडी में भी एक भी डॉक्टर नहीं होते हैं। ऐसे में इन बीमारियों का यहां इलाज ही नहीं होता है। जिसके कारण मरीज को डॉक्टर के अभाव में निजी क्लीनिक इलाज के लिए निजी डॉक्टरों के पास जाना पड़ता है। जहां पर फीस अधिक होने के कारण एक गरीब तबके का मरीज अपना इलाज कराने में सक्षम नहीं होता है। ऐसे में एक महीने में लगभग एक हजार मरीजों को इलाज के लिए निजी अस्पतालों की राह देखने पड़ रही है। जबकि पहले यहां पैथोलाजिकल जांच की एक डॉक्टर हुआ करती थी। जिन्हें यहां से तबादला कर दिया गया। उसके बाद से यहां सरकारी में कोई भी डॉक्टर पैथोलॉजिकल जांच नहीं करती है।
सीजेरियन समय से पहले प्रसव कराने वाले को किया जाता है रेफर
इसअस्पताल में आने वाली गर्भवती महिलाओं का अगर सीजेरियन या फिर समय से पहले प्रसव होने की संभावना होती है, तो ऐसे मरीजों को प्रसव के लिए पीएमसीएच धनबाद रेफर कर दिया जाता है। पर वह मरीज यहां के निजी अस्पतालों में पहुंच जाते हैं। यहां सीजेरियन से प्रसव कराने वाली एक भी विशेषज्ञ डॉक्टर नहीं है। ऐसे में प्रत्येक माह 15 से 20 मरीज रेफर होते हैं।
प्रतिनियुक्तिमें है यह डॉक्टर | अनुमंडलीयअस्पताल चास के दंत चिकित्सक डॉ संजय को सदर अस्पताल में तीन दिन प्रतिनियुक्त कर दिया गया है। रेफरल अस्पताल की डॉ. शोभा को सदर अस्पताल में प्रतिनियुक्त कर दिया गया है। अनुमंडलीय अस्पताल के न्यू बोर्न केयर के डॉ रविशेखर को सदर अस्पताल बोकारो में प्रतिनियुक्त कर दिया गया है। आंख के सर्जन का स्थानांतरण चंदनकियारी कर दिया गया। उसके बाद से यहां आंख के सर्जरी के समय प्रतिनियुक्ति पर डॉ श्रीनाथ को बुलाना पड़ता है।
सदरअस्पताल बोकारो इन दिनों मरीजों का रेफर केंद्र बन गया है। करोड़ों रुपए का अस्पताल तो बना दिया गया। पर तीन साल में यहां कर्मचारी से लेकर विशेषज्ञ और सर्जनों की बहाली ही नहीं हुई है। 12 डॉक्टरों को लेकर इस अस्पताल का उद्घाटन हुआ, उसके बाद चार डॉक्टरों का तबादला कर दिया गया। उनके तबादले के बाद तीन डॉक्टरों को यहां पर प्रतिनियुक्ति में बहाल कर काम लिया जा रहा है। इस अस्पताल में विशेषज्ञ समेत कुल 34 डॉक्टरों और 236 कर्मियों की आवश्यकता है। इसके कारण छोटी- छोटी बीमारियों में मरीजों को यहां से यहां से रेफर कर दिया जाता है।
दो बार तो डॉक्टरों कर्मचारियों के लिए आवेदन खुद लिख चुके हैं
^सदरअस्पताल बोकारो के लिए दो बार कर्मचारियों की बहाली तथा डॉक्टरों के पदस्थापन के लिए लिख चुके हैं। पर अभी तक एक का भी जवाब नहीं मिला है। किसी तरह अस्पताल को चालू रखने के लिए दान में मिले डॉक्टर और कर्मचारियों से ही अस्पताल चलवा रहे हैं। इस अस्पताल में कर्मचारी तो सभी प्रतिनियुक्त पर हैं ही साथ ही साथ कुछ डॉक्टरों को भी प्रतिनियुक्ति में लाए हैं। जिससे यह अस्पताल चल रहा है।\\\'\\\' डॉसोवान मुर्मू, सिविल सर्जन, बोकारो
अव्यवस्था
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva